2026

2026 (MMXXVI) i den gregorianske kalenderen er et normalår som begynte på en torsdag.

 Hendelser 
 Januar 
 1. januar – 
 Bulgaria innførte euroen som offisiell valuta og ble med det en del av eurosonen. (E24)
 Sveits: Det brøt ut brann i baren «Le Constellation» i Crans-Montana, minst 40 mennesker mistet livet og rundt 100 personer ble alvorlig skadd.(Dagbladet)
 Frankrike varslet at de planlegger å innføre forbud mot sosiale medier for barn under 15 år.(NRK)
 Danmark varslet at de vil gjennomføre en «omfattande utvisingsreform», som blant annet skal gjøre det lettere å utvise utlendinger som gjør kriminelle handlinger.(NRK)
 Grønland: Statsminister Jens-Frederik Nielsen gjentok i sin nyttårstale at Grønland ikke kan annekteres, som svar på USAs gjentatte uttalelser om at Grønland bør overtas av USA.(NRK) 
 DR Kongo: Minst 15 personer mistet livet i angrep på tre landsbyer i provinsen Nord-Kivu utført av Allied Democratic Forces.(Reuters)
 Sør-Korea rapporterte rekordhøy eksport i 2025, på mer enn 700 milliarder USD, etter at kunstig intelligens ga eksport av halvledere på 173 milliarder USD.(France24)
 Turkmenistan legaliserte utvinning og handel med kryptovaluta, men ikke som betalingsmiddel i landet.(AP)
 Afghanistan: Minst 17 personer mistet livet i oversvømmelser i springflo ulike steder i landet.(AP)
 Nederland: Kirkebygget Vondelkerk ble hardt skadet i brann.(Al Jazeera)
 Iran: I forbindelse med Protestene i Iran 2025–2026 ble fire sivile drept i sammenstøt med Irans revolusjonsgarde.Times of Israel
 Venezuela satte fri 88 politiske fanger som ble arresterte under protestene mot Presidentvalget i Venezuela 2024.(DW)
 Kina innførte 13 % merverdiavgift på hormonelle prevensjonsmidler, for å snu nedgangen i fødsler.(Reuters)
 Sveits: Guy Parmelin ble tatt i ed som landets nye president, etter Karin Keller-Sutter.

 2. januar – 
 USA: President Donald Trump uttalte at USA vil gripe inn dersom Irans regime skyter og dreper demonstranter som demonstrerer mot regimet.(NRK)
 Jemen: En Saudi-Arabia-ledet koalisjon gjennomførte luftangrep mot guvernementet Hadhramaut, 20 soldater fra Southern Transitional Council mistet livet.(Le Monde)
 Kina: Tall for 2025 viste at BYD Auto var verdens største elbilprodusent, med 2,26 solgte elbiler i 2025, mens Tesla solgte 1,64 millioner elbiler.(AP)
 Brasil: 11 personer mistet livet da en buss og en lastebil kolliderte i Pelotas.(Reuters)
 Gambia: Flere dusin migranter ble savnet etter at en båt kantret utenfor North Bank.(AP)
 Alliansen av Sahel-statene (AES) i Afrika forbød innbyggere fra USA å reise inn i alliansens land, som er Burkina Faso, Mali og Niger, etter at USA forbød innreise fra disse landene til USA.(Al Jazeera)
 Sør-Korea: en domstol utstedte en ny arrestordre på ekspresident Yoon Suk-yeol, etter at domstolen tiltalte ham for nye anklager (tukling med bevis) da han erklærte unntakstilstand i 2024.(Reuters)

 3. januar – 
 USAs intervensjon i Venezuela
 USA gjennomførte luft- og bakkeangrep i og rundt Caracas, minst 40 personer mistet livet, og Venezuela erklærte unntakstilstand.(The Times)
 President Nicolás Maduro og hans kone ble arrestert og bortført av amerikanske styrker, visepresident Delcy Rodríguez overtok som fungerende president.
 Russlands invasjon av Ukraina 2022: Minst åtte personer mistet livet i russiske luftangrep i ulike deler av Ukraina.(RBC Ukraine)
 Nigeria: Minst 30 personer ble drept av banditter som angrep og plyndret et marked i lokalstyreområdet Borgu.(AP)
 Tyskland: Miljøaktivistgruppen Vulkangruppe satte fyr på en kraftstasjon slik at 45.000 husstander i Berlin mistet strømmen.(DW)(Adressa)
 Nigeria: 52 personer mistet livet da en passasjerbåt kantret i Nguru.(Reuters)(Africanews)
 Protestene i Iran 2025–2026: Fire demonstranter ble skutt og drept av Irans revolusjonsgarde og deres støttespillere.(AP)

 4. januar – 
 Jemen: styrker fra Jemen og en Saudi-Arabia-ledet koalisjon erobret guvernatene Al-Mahrah og Hadhramaut fra  Southern Transitional Council.(Al Jazeera)
 USAs intervensjon i Venezuela 2026: Antallet døde i Venezuela ble oppjustert til 80.(New York Times)
 Myanmar løslot 6.187 fanger, hvorav 52 utenlandske, i forbindelse med feiringen av landets frigjøringsdag.(Reuters)
 Hellas måtte stenge all flytrafikk i sju timer etter en feil i lufttrafikksystemene sine.(Reuters)

 5. januar – 
 Israel–Palestina-konflikten: Fire palestinere mistet livet i et israelsk angrep på et telt med flyktninger i Khan Younis-leiren. Israel hevdet de angrep Hamas.(The National)
 Japan: En blåfinnetunfisk på 243 kg ble solgt for en rekordsum på 3,2 millioner USD på fiskemarkedet i Toyosu i Tokyo.(AP)
 Indonesia: 14 personer mistet livet i oversvømmelser i springflo i Nord-Sulawesi.(Reuters)
 Israel og Syria gjenopptok samtaler om å fornye tilbaketrekkingsavtalen fra 1974, etter flere måneder opphold i forhandlingene, Syria presset på for at Isreal skal trekke seg ut av områder som er okkuperte etter Assad-regimets fall.(Reuters) 
 USAs intervensjon i Venezuela 2026: 
 Sveits frøs alle midler eid av Nicolás Maduro for fire år, for å sikre disse under etterforskningen av ham.(Reuters)
 Venezuelas regjering utstedte en ordre om at landets politi skal finne og arrestere alle som var delaktig i at Nicolás Maduro ble fanget av styrker fra USA.(Reuters)
 Delcy Rodríguez ble formelt innsatt som Venezuelas fungerende president, og ble med det landets første kvinnelige president.(Reuters)

 6. januar – 
 Nigeria: 
 Fem bønder ble skutt og drept av gjetere i Benue.(Daily Post)
 Fem sikkerhetspersonell i Old Oyo nasjonalpark ble skutt og drept.(The Guardian)
 Syria: Sju personer ble drept i sammenstøt i Aleppo, mellom Det syriske forsvaret og Syrian Democratic Forces.(Al Jazeera)
 Etiopia: Minst 22 personer mistet livet da en lastebil med migrantarbeidere veltet i Semera i Afar.(BBC)
 Kina skjerpet eksporten til Japan, og forbød eksport av teknologi som kan brukes av Japans forsvar, etter at Japans statsminister i november antydet at et angrep på Taiwan kunne rettferdiggjøre militær intervensjon fra Japan.(The Sun)
 Palestina: Israel godkjente utbyggingen av 4G mobilnett i Vestbredden, utført av mobilleverandørene Jawwal and Ooredoo i samarbeid med svenske Ericsson.(Reuters)

 7. januar – 
 Drapet på Renée Nicole Good i Minneapolis.
 USA trakk seg fra 66 internasjonale organisasjoner, blant annet FNs klimapanel (IPCC), FNs Klimakonvensjon, FNs befolkningsfond, FN-konferansen om handel og utvikling og UN Women.(France24)
 USAs intervensjon i Venezuela 2026: USA tok beslag i to oljetankere; det russiskregistrerte Marinera (Bella 1) og panamaregistrerte MV Younara Glory, fordi de brøt USAs blokade av Venezuela.(Reuters)Sky News)(BBC)
 Kina–Taiwan-konflikten: Kina forbød de to taiwanske ministrene Liu Shyh-fang og Cheng Ying-yao og deres slektninger å besøke Kina, på grunn av påstått kontakt med den taiwanske uavhengighetsbevegelsen.(Reuters)
 Somalia: USA avsluttet all støtte til Somalia, etter at USA mener Somalias regjering ødela og plyndret et USA-støttet varehus eid av Verdens matvareprogram, og stjal 76 tonn mat.(AP)
 Kambodsja utviste tre kinesiske statsborgere, blant annet grunnleggeren av Prince Group, Chen Zhi, etter etterforskning av svindel-callsenter i Sørøst-Asia.(Reuters) 

 8. januar – 
 Protestene i Iran 2025–2026: 
 Myndighetene stengte internett i Iran, samt telefonlinjer til utlandet.(NRK)
 Irans opposisjon, som er i eksil, oppfordret til generalstreik i Kurdisk Iran, vest i Iran.(Die Zeit)
 USAs intervensjon i Venezuela 2026: Antallet døde i angrepet på Venezuela ble oppjustert til 100.(BNO News)
 Israel–Palestina-konflikten: Israel gjennomførte mange angrep mot Gaza, 13 mennesker mistet livet, hvorav fem barn.(The New Arab)
 Kambodsjas sentralbank oppløste Prince Bank, som var en del av konglomeratet Prince Group, etter at grunnleggeren Chen Zhi ble tiltalt for storstilt svindel av USA, og utvist til Kina.(France24)
 Drapet på Renée Nicole Good: Under demonstrasjoner mot drapet ble det sammenstøt mellom demonstranter og politi i Minneapolis. Pepperballer og pepperspray ble brukt mot demonstrantene.(The Guardian)
 Spania: Den spanske bispekonferansen (Conferencia Episcopal Española) og Spanias regjering ble enige om å la den spanske ombudsmannen (Defensor del Pueblo) beslutte erstatningen til ofre for seksuelle overgrep innenfor den katolske kirke.(AP)

 9. januar – 
 Grønlands fem politiske partier utga en felles erklæring om at grønlenderne verken vil være amerikanske eller danske, og oppfordret alle part
 Filippinene: En søppelfylling i Binaliw raste ut, minst én person mistet livet og 30 personer ble savnet.(NRK) 
 Protestene i Iran 2025–2026: Frankrike, Tyskland og Storbritannia utga en samlet erklæring der de fordømmer myndighetenes drapene på demonstrantene i Iran.(NRK)
 Den europeiske union (EU) og den frihandelssamarbeidet Mercosur (Brasil, Argentina, Uruguay og Paraguay) inngikk en handelsavtale, etter 26 år med forhandlinger.(NRK)
 Nederland: Rob Jetten med partiet Democraten 66 dannet en mindretallsregjering sammen med partiene sammen med VVD og CDA.(Telegraaf.nl)
 India: 14 personer mistet livet da en buss kjørte i grøfta nær Nahan i Himachal Pradesh.(Hindustan Times)
 Jemen: Southern Transitional Council (STC) besluttet å oppløses, etter mislykkede angrep mot regjeringen, ifølge organisasjonenes generalsekretær, selv om STCs talsmann avviste utsagnet.(Al Jazeera)(New Arab)

 10. januar – 
 Nicaragua løslot flere titalls politiske fanger, etter press fra USA.(NRK)
 Frankrike: Tre frikjørere mistet livet i snøskred i Alpene, nær Val d'Isère.(NRK)
 Syria: USA rapporterte at de har angrepet IS-mål i hele Syria, som en del av «Hawkeye Strike».(NRK)

 11. januar – 
 Protestene i Iran 2025–2026: 
 Irans president Masoud Pezeshkian uttalte at myndighetene ønsker å «lytte til folket», og ønsker å løse de økonomiske problemene i landet.(NRK)
 Iran Human Rights (IHR) rapporterte at 192 mennesker var drept i demonstrasjonene hittil, de siste to ukene.(NRK) Human Rights Activists rapporterte samme dag om minst 538 drepte siden 28. desember.(VG)
 Egypt signerte en avtale med Norge (Scatec) og Kina (Sungrow), om utbygging av fornybar energi i Egypt, av typen solkraft og batterilagring. Avtalene hadde en samlet verdi på cirka 18 milliarder kroner.(TU)(EOG)
 Benin avholder parlamentsvalg, alle 109 setene i nasjonalforsamlingen var på valg.
 Syria: Syrian Democratic Forces trakk seg ut av Aleppo.(Al Jazeera)
 Golden Globe Awards ble arrangert i Beverly Hills, filmen One Battle After Another og TV-serien Adolescence fikk fire priser hver.(BBC)

 12. januar – 
 USA: 
 Justisdepartementet startet etterforskning av sentralbanksjef Jerome Powell og sentralbanken, ifølge Powell gjelder etterforskningen hans utredning i Senatet om oppussingen av sentralbankens hovedkvarter.(BBC)(NRK)
 Tidligere sentralbanksjefer i USA og flere andre økonomer utga en samlet uttalelse der de fordømmer etterforskningen av sentralbanksjef Jerome Powell og hevder at den er startet for å «undergrave sentralbankens uavhengighet».(NRK)
 Kongressmedlem Randy Fine fra det republikanske partiet fremmet lovforslaget «Greenland Annexation and Statehood Act», for å annektere Grønland og gjøre øya til USAs 51. delstat.(Nettavisen)
 Protestene i Iran 2025–2026: 
 Iran Human Rights (IHR) rapporterte at minst 648 demonstranter har mistet livet siden protestene startet i desember.(NRK)
 EU: Europaparlamentet besluttet å nekte iranske diplomater adgang til Europaparlamentet, som respons på det iranske regimets håndtering av protestene.(NRK)
 Sverige: 
 Tollvesenet beslagla 3 tonn kokain som ble funnet i en container med frukt i Helsingborg, dette er det største beslaget i Sverige noen sinne.(NRK)(SVT)
 Sveriges politi rapporterte at en av lederne i det kriminelle Foxtrot-nettverket, Ali Shebab Ahmed, ble arrestert i Irak i desember.(NRK)(Polisen)
 Norge ga 4 milliarder kroner i støtte til Ukraina, blant annet for å sikre energiforsyningen.(NRK)
 Korsika: Korsikas Nasjonale Frigjøringsfronts (FLNC) tidligere leder Alain Orsoni ble skutt og drept under sin mors begravelse.(Reuters)
 Kambodsja: Kambodsjansk og sørkoreansk politi arresterte 26 personer mistenkt for svindel-callsentervirksomhet og seksuell utnyttelse av til sammen 165 sørkoreanske personer.(Reuters)
 Somalia terminerte alle avtaler med De forente arabiske emirater (UAE) etter UAEs økende støtte til Somaliland.(Middle East Eye)
 Bangladesh arresterte 53 medlemmer av den myanmarske gruppen Arakan Rohingya Salvation Army, etter at de krysset grensen til Bangladesh mens de kjempet mot Arakan Army i Myanmar.(The Straits Times)
 Kanariøyene: Spansk politi rapporterte at de har beslaglagt 10 tonn kokain i skipet United S ved El Hierro.(Canariajournalen)(VG)

 15. januar – 
 Jemen: statsminister Salem bin Breiks trakk seg fra stillingen, og ble erstattet av utenriksminister Shaya Mohsen Zindani.(NRK)
 Venezuela: opposisjonspolitikeren María Corina Machado ga sin tildelte Nobels fredspris til Donald Trump, som takk for at han fjernet landets president, til tross for at Nobelkomiteen sier at «prisen ikke kan tilbakekalles, deles eller overføres».(Nettavisen)

 16. januar – 
 Sør-Korea: Tidligere president Yoon Suk-yeol ble dømt til fem års fengsel etter ta han i 2024 innførte unntakstilstand og oppløste nasjonalforsamlingen.(NRK)
 Uganda: Opposisjonsleder Bobi Wine skal ha blitt bortført av et militærhelikopter, kun dager etter presidentvalget i Uganda.(NRK) Ugandas hær avviste påstanden.(NRK)
 USAs hybridkrig mot Grønland: 
 Flere europeiske land sendte soldater til Grønland.(VG)
 Elleve politikere fra USA besøkte Danmark og hadde møte med blant annet statsminister Mette Frederiksen, for å vise støtte til Danmark.(NRK)
 Iran: Kronprins Reza Pahlavi II, sønnen til Irans siste sjah Muhammed Reza Pahlavi, uttalte at han ønsker å flytte tilbake til Iran, etter 47 år i eksil.(NRK)
 Gaza: Overgangsregjeringen «Palestinian National Committee for the Administration of Gaza» (NCAG), som ledes av palestinske Ali Abdel Hamid Shaath, hadde sitt første møte i Kairo.(NRK)Ahram Online
 Ecuador: Regjeringen sendte 10.000 soldater til de tre provinsene som er hardest rammet av narkotikasmugling og gjengvold.(NRK)
 Syria anerkjente kurdisk som et nasjonalt språk, og ga kurdere syrisk statsborgerskap.(NRK)

 17. januar – 
 USAs hybridkrig mot Grønland: 
 USA varslet om en straffetoll for åtte europeiske land, fordi de har sendt personell til Grønland, tollen skal være 10 % fra 1. februar og 25 % fra 1. juni.(TV2) 
 Det ble arrangert store demonstrasjoner mot USAs planer om å overta Grønland, i Danmark og i Nuuk.(NRK)
 Tyskland: European Film Awards ble arrangert i Berlin
 Mosambik og flere andre afrikanske land ble rammet av regnvær og flom de siste ukene, over 100 personer mistet livet.(NRK)
 Uganda: Yoweri Museveni ble utpekt til vinner av presidentvalget, og blir dermed president for sin syvende periode.(NRK)

 18. januar – 
 Portugal: Første runde av presidentvalget 2026, 11 kandidater stilte til valg.
 Nigeria: 
 Regjeringen gjennomførte angrep mot Boko Haram, minst 40 medlemmer av Boko Haram mistet livet.(Reuters)
 Væpnede kriminelle bortførte mer enn 160 kristne fra to kirker i delstaten Kaduna.(BBC)(NRK)
 Colombia: To fraksjoner av FARC kom til trefninger, minst 27 personer mistet livet.(Reuters)
 Syria: Regjeringen inngikk våpenhvile med Syrian Democratic Forces.(BBC)

 19. januar – 
 Spania: Minst 39 personer mistet livet og 245 skadet i en togulykke i Adamuz i provinsen Córdoba, der de bakerste vognene på det ene toget sporet av og traff det andre toget.(VG)
 USAs hybridkrig mot Grønland:
 Danmarks forsvarsminister Troels Lund Poulsen og Grønlands utenriksminister Vivian Motzfeldt hadde møte med NATOs generalsekretær Mark Rutte.(NATO)
 Danmark foreslo en NATO-styrke på Grønland.(NRK)
 EUs utenrikssjef Kaja Kallas kritiserte Donald Trumps utspill om straffetoll på europeiske land som ikke støtter USAs ønske om å overta Grønland, og uttalte at «tollsatser ikke er veien å gå for å skape sikkerhet i Arktis».(NRK)
 Bulgaria: President Rumen Radev kunngjorde sin avgang, etter at regjeringen gikk av i desember.(NRK)
 Afghanistan: Minst sju mennesker mistet livet i en eksplosjon i en restaurant ved et hotell i bydelen Shahr-e-Naw i Kabul.(Al Jazeera)(NRK)
 Iran: Myndighetene varslet at landets internett gradvis vil bli satt i drift, etter to ukers nedstenging.(NRK)
 Sør-Afrika: 13 barn mistet livet i en trafikkulykke i Gauteng, der en skolebuss og en lastebil kolliderte.(Legit)
 Kina: Economist Intelligence Unit rapporterte at fødselsraten i Kina var 5,6 pr 1000 innbyggere i 2025, det laveste fødselstallet siden disse målingene startet i 1949.(CNBC)
 New Zealand og Kiribati inngikk en partnerskapsavtale innen økonomi, utenrikspolitikk, helse og sikkerhet.(Reuters)

 20. januar – 
 Sør-Korea: Tidligere statsminister Han Duck-soo ble dømt til 23 års fengsel for sin rolle i president Yoon Suk-yeols unntakstilstand i 2024.(NRK)
 Spania: Dagen etter togulykken i Adamuz skjedde en ny togulykke i Barcelona, der en person mistet livet og 37 ble skadet.(NRK)

 21. januar – 
 Sverige: Statsminister Ulf Kristersson kalte inn landets sikkerhetsråd til møte 24. januar, på grunn av sikkerhetssituasjonen i verden.(NRK)
 Europol rapporterte at de har beslaglagt 1000 tonn råvarer for produksjon av narkotika, i aksjoner i flere europeiske land.(NRK)
 USAs hybridkrig mot Grønland: Frankrike ba om en NATO-øvelse på Grønland, for å styrke forsvaret av øya.(NRK)

 23. januar – 
 USAs utmelding av Verdens helseorganisasjon (WHO) ble fullført.(NRK)
 Pakistan: Sju personer mistet livet og 25 ble skadet av en selvmordsbomber under et bryllup i Dera Ismail Khan.(AP)

 24. januar – 
 USA: Drapet på Alex Pretti: Medlemmer av ICE skjøt og drepte en mann i Minneapolis, drøye to uker etter drapet på Renée Nicole Good.(NRK)
 Storbritannia varslet at de vil etablere en ny nasjonal polititjeneste, National Police Service, i kampen mot terrorisme og organisert kriminalitet.(NRK)
 Indonesia: Åtte personer mistet livet og 82 ble savnet i et jordskred i provinsen Jawa Barat.(CBS)
 Australia: En 12 år gammel gutt døde av skadene han pådro seg i et haiangrep i Sydney.(The Guardian)

 25. januar – 
 Protestene i Iran 2025–2026: Time Magazine rapporterte at antall drepte i protestene kan være opptil 30.000 bare 8. og 9. januar.(NRK)
 USA: Nesten 800.000 husstander mistet strømmen i ekstremværet «Fern» på østkysten av USA.(NRK)
 Myanmar: Tredje og siste runde i parlamentsvalget 2025-26.(AP)

 Februar 
 1. februar – 
 Musikkprisen Grammy Award ble arrangert i Los Angeles, Kendrick Lamar vant fem priser.
 Costa Rica: Presidentvalget 2026 og valg til Costa Ricas lovgivende forsamling, Laura Fernández Delgado ble valgt til Costa Ricas neste president.(BBC)
 Portugal vedtok et låneprogram på 1 milliard euro for å hjelpe fabrikker som ikke var forsikret, og som ble skadet i stormen «Kristin» som rammet landet i slutten av januar, samt et finansieringsprogram på 500 millioner euro for å lette likviditeten.(Reuters)
 Russlands invasjon av Ukraina 2022: Minst 15 personer mistet livet da en russisk drone traff en ukrainsk minibuss som transporterte gruvearbeidere i Dnipro.(BBC)

 2. februar – 
 Frankrike: Nasjonalforsamlingen behandlet to mistillitsvoteringer mot regjeringen, begge ble nedstemt.(NRK)
 Krigen i Gaza: 
 Israel åpnet delvis grensen mellom Gaza og Egypt, slik at 150 personer kan forlate Gaza pr dag, og 50 kan komme inn.(The Guardian)
 Minst fem personer, hvorav en 3 år gammel gutt,  mistet livet i israelske angrep mot ulike steder i Gaza.(Haaretz)
 5. februar – Avtalen New Start mellom Russland og USA om begrensninger av kjernefysiske våpen utløp etter 15 år.

 8. februar – 
 Japan hadde nyvalg til parlamentet, Det liberaldemokratiske parti fikk 315 av de 465 representantene i underhuset.(The Daily Star)

 10. februar – 
 Madagaskar: En syklon rammet øya, og minst 31 personer mistet livet. Det meste av byen Toamasina ble ødelagt.(NRK)
 Europaparlamentet vedtok at utslippene av klimagasser i EU skal kuttes med 90 prosent innen 2040, sammenlignet med utslippene i 1990.(NRK)
 Transparency International publiserte sin årlige «korrupsjonsindeks», som viser graden av korrupsjon i offentlig sektor. Danmark toppet listen for 2025 (med minst korrupsjon), foran Finland og Singapore.(Transparency.org)

 11. februar – 
 NATO lansert en ny kommando, Arctic Sentry, som skal koordinere NATOs aktiviteter og øvelser i Arktis.(NATO)
 Forskningsinstituttet Smithsonian Tropical Research Institute rapporterte at over halvparten av verdens korallrev var utsatt for bleking de siste tre årene.(NRK)
 EU-parlamentet godkjente et lån på 90 milliarder dollar til Ukraina, for 2026 og 2027. To tredeler av lånet skal gå til militære formål.(NRK)
 Europarådet opphevet immuniteten til tidligere generalsekretær Thorbjørn Jagland, slik at han kan etterforskes av Økokrim for mistanker om grov korrupsjon i forbindelse med Jeffrey Epstein-saken.(NRK)(VG)
 Iran: 
 President Masoud Pezeshkian varslet at Iran igjen vil åpne for internasjonale atominspektører.(NRK)
 President Masoud Pezeshkian beklaget offentlig overfor de som var rammet av protestene i landet de siste ukene, og myndighetenes voldelige respons på protestene.(NRK)
 Nederland: Bryggeriet Heineken varslet oppsigelser av rundt 6000 ansatte på grunn av nedgang i salget av øl.(NRK)
 Barbados: Valg til nasjonalforsamling, alle de 30 setene var på valg.(The Guardian) Regjeringspartiet Barbados Labour Party vant alle 30 setene for tredje valg på rad.

 12. februar – 
 Sudan: Minst 21 personer mistet livet da en båt veltet på elven Nilen.(NRK)
 Bangladesh: Valg til landets nasjonalforsamling (Jatiya Sangsad)
 Norge: Thorbjørn Jagland ble formelt siktet for grov korrupsjon av Økokrim.(VG)

 22. februar – 
 Peru: Et militært helikopter styrtet i Arequipa-regionen, alle 15 ombord mistet livet.(Gulf News)
 Vinter-OL 2026 ble avsluttet, og Norge ble beste nasjon med 18 gullmedaljer og til sammen 41 medaljer.
 Laos avholdt parlamentsvalg, der kun ett parti lovlig kunne delta; Det laotiske revolusjonære folkepartiet.(France24)
 Nord-Korea: Kim Jong Un ble gjenvalgt som generalsekretær i Koreas arbeiderparti.(France24)

 23. februar – 
 Danmark: Seks spermhvaler døde etter å ha svømt på land på øya Fanø.(NRK)
 Storbritannia: Tidligere politiker og britisk ambassadør til USA, Peter Mandelson, ble arrestert, mistenkt for å ha misbrukt sin stilling og utlevert sensitiv informasjon til Jeffrey Epstein.(BBC)
 Nepal: En buss kjørte av veien nær Benighat, 19 mennesker mistet livet.(BBC)
 Nederland: Rob Jetten ble innsatt som ny statsminister i Nederland.(Adressa)
 Peru: President Jose Maria Balcazar utnevnte urettmessig Hernando de Soto til landets nye statsminister.(Binance) Denisse Miralles ble innsatt som statsminister to dager senere.
 Spania: Statsminister Pedro Sánchez varslet en deklassifisering av dokumenter knyttet til kuppforsøket mot Spanias deputertkammer (underhuset) i 1981.(Reuters)
 India:
 Fem personer mistet livet og 45 ble skadd da en buss veltet i Lucknow.(NDTV)
 Seks personer mistet livet i en brann i en boligblokk i Meerut.(Hindustian Times)
 Sju personer mistet livet da et ambulansehelikopter styrtet i distriktet Chatra.(Hindustian Times)
 Den dominikanske republikk opplevde et landsomfattende strømbrudd etter feil på en strømlinje.(Jamaica Observer)
 Mexico: I krigen mellom nasjonalgarden og narkotikakarteller økte antall døde fra nasjonalgarden til minst 25, i kamper mot Cártel de Jalisco Nueva Generación.(BBC)

 24. februar – 
 Ungarns statsminister Viktor Orbán kunngjorde at Ungarn stanser all støtte til Ukraina i krigen mot Russland, inntil Ukraina gjenåpner transport av russisk olje gjennom Druzjbarørledningen.(AA)
 Iran: Fire personer mistet livet da et Bell AH-1 SuperCobra helikopter styrtet i et fruktmarked i Dorcheh i provinsen Isfahan.(Reuters)
 Kunstig intelligens: IT-selskapet Meta inngikk en avtale med mikroprosessprodusenten AMD om å kjøpe «flere millioner» Grafikkprosessorer, og inngikk et langsiktig partnerskap.(The Peninsula Qatar)
 Brasil: 30 personer mistet livet og minst 440 ble fordrevet etter at store mengder regn ga styrtflom i Juiz de Fora.(Reuters)(France24)
 Russlands invasjon av Ukraina 2022: 
 FN anslo at 15 000 sivile er drept og over 41 000 såret i fr fire årene invasjonen har vart.(NRK)
 De nordiske og baltiske landene inngikk en avtale om bistand til Ukrainas energisikkerhet og infrastruktur.(Regjeringen.no)
 Russland anklaget Frankrike og Storbritannia for å forberede forsyninger av atomvåpen til Ukraina, og advarte om at dette ville være en direkte konflikt mellom Russland og NATO.(REuters)
 Frankrike: Sjefen for museet Louvre gikk av etter hendelsene den siste tiden, med blant annet tyveriet av de franske kronjuvelene og svindel med billettsalg.(NRK)
 Storbritannia ila det sosiale mediet Reddit en bot på 14,5 millioner pund for ulovlig bruk av brukerdata fra brukere under 13 år.(The Guardian)
 Peru: Denisse Miralles ble innsatt som landets nye statsminister, etter Ernesto Álvarez Miranda.(Andina)
 Bolivia gjenopptok samarbeidet med USAs Drug Enforcement Administration i kampen mot narkotikahandel og organisert kriminalitet, etter 17 års opphold i samarbeidet.(Reuters)
 DR Kongo: To massegraver med minst 172 lik ble funnet i Uvira, etter at opprørsgruppen M23 trakk seg ut av byen.(Reuters)
 Myanmars luftvåpen angrep mistenkte opprørere i delstaten Rakhine, 17 personer mistet livet.(Al Jazeera)

 25. februar – 
 Brasil: Høyesterett dømte de tidligere lovgiverne Chiquinho og Domingos Brazão til 76 år og tre måneder fengsel for å ha bestilt drapet på byrådsmedlem Marielle Franco og hennes sjåfør i 2018.(France24)
 Israel: Knessets president Amir Ohana tildelte den nyopprettede Medal of the Knesset til Indias statsminister Narendra Modi for hans bidrag til Israel og det israelske folk.(Times of Israel)
 Cuba: USA varslet lettelser i handelsblokkaden mot Cuba, og tillate eksport av olje fra Venezuela, på grunn av Cubas energikrise.(Reuters) 
 Russlands invasjon av Ukraina 2022: Sju personer mistet livet i et ukrainsk droneangrep på en gjødselfabrikk i Smolensk oblast i Russland.(TRT World)

 26. februar – 
 Albania: Statsminister Edi Rama avsatte visestatsminister og infrastrukturminister Belinda Balluku, etter at Balluku ble dømt for korrupsjon i forbindelse med tildeling av kontrakter.(Reuters)
 Danmark: Statsminister Mette Frederiksen varslet nyvalg 24. mars på grunn av Grønlandskrisen.(NBC)
 Hellas: Fire personer, blant disse Tal Dilian, grunnleggeren av selskapet Intellexa, ble dømt til åtte år fengsel for å ha distribuert spionprogramvare (spyware) for å overvåke mobiltelefonen til over 90 greske politikere, journalister, forretningsfolk og militærledere i 2022.Times of Israel
 Pakistan: Sju personer mistet livet da en gassflaske eksploderte i en bolig i Chaman.(Daily Times) 

 27. februar – 
 KI-selskapet Anthropic avviste krav fra USAs regjering om å lette på sikkerhetskravene, for å kunne muliggjøre masseovervåkning og autonome våpensystemer.(BBC)(SRF)
 Tunisia: Tidligere statsminister Ali Laarayedh ble dømt til 24 år fengsel for å ha tilrettelagt for at tunisiske statsborgere kunne reise til syriske konfliktsoner under hans statsministerperiode, dette var en reduksjon i straffen sammenlignet med den forrige dommen i 2025.(Reuters)
 Israels høyesterett utstedte en midlertidig kjennelse som suspenderer et tidligere statlig forbud mot 37 utenlandske ikke-statlige organisasjoner (NGO) som opererer i Gaza og Vestbredden, slik at de kan fortsette sin virksomhet.(France24)
 Indonesia: En domstol i Jakarta dømte ni personer, hvorav to tidligere direktører i datterselskaper av det statseide energiselskapet Pertamina, til fengselsstraffer fra ni til 15 år for korrupsjon, etter ulovlig leasing av oljeterminaler og import av råolje som ga økonomiske tap for staten.(Reuters)
 Italia: En trikk sporet av i Milano, to personer mistet livet og 49 ble skadet.(BBC)
 India: En buss og en trailer kolliderte i Rajasthan, seks personer mistet livet.(News18)
 Kasakhstan: Sju personer mistet livet i en eksplosjon og brann i en café i Sjtjutjinsk.(Reuters)
 Bolivia: 20 personer døde og 30 skadet da et fly styrtet i en gate i El Alto.(Reuters)
 Krigen i Gaza: Israel angrep sørlige Gaza, til tross for våpenhvilen, minst fem personer mistet livet.(The Hindu)

 28. februar – 
 USA og Israel går til angrep på Iran 2026: 
 Militære styrker fra Israel og USA angrep flere mål i Iran om lørdag morgen.(VG)
 Israel kalte angrepet «Roaring Lion», USA kalte angrepet «Operation Epic Fury».(News18)
 USAs president Donald Trump uttalte tidlig at målet med angrepene er å ødelegge Irans militære kapasitet, hindre at Iran utvikler atomvåpen og å endre regimet i landet.(NRK)
 FNs sikkerhetsråd avholdt et hastemøte om situasjonen allerede lørdag kveld.(NRK)
 IRNA meldte at en jenteskole i Minab ble rammet av i angrepene.(NRK) Rundt 150 barn skal ha mistet livet.(NRK)
 India: Minst 21 personer mistet livet i en eksplosjon i en fyrverkerifabrikk i Kakinada i Andhra Pradesh.(CTV News)
 Syria: Fem personer mistet livet i en eksplosjon i et lager med ammunisjon og raketter.(LBC)
 Kenya: Seks personer mistet livet da et Airbus helikopter styrtet i Nandi fylke.

 Mars 
 1. mars – 
 Angrepet på Iran 2026:
 Iran bekreftet at ayatollah Ali Khamenei ble drept i angrepene dagen før.(NRK)
 Etter Khameneis død besluttet Iran at Alireza Arafi, medlem av Vokterrådet, president Masoud Pezeshkian og sjefen for rettsvesenet, Gholam-Hossein Mohseni-Eje'i lede landet inntil videre.
 Israel gjennomførte et titalls nye angrep på ulike mål i Iran, vitner hevdet at også et sykehus i Teheran ble truffet.(NRK)
 Iran angrep mål i Israel og amerikanske baser i regionen som svar på angrepet.(NRK)
 Iran bekreftet at forsvarssjef Abdolrahim Mousavi, forsvarsminister Aziz Nasirzadeh, lederen av Revolusjonsgarden Mohammad Pakpour, og lederen for forsvarsrådet Ali Shamkhani og ayatollahens rådgiver Ali Shamkhani ble drept i angrepet.(NRK)(NRK) 
 Det iranske nyheitsbyrået ILNA meldte også at tidligere president Mahmoud Ahmadinejad ble drept i angrepet.(NRK)
 Ahmad Vahidi ble utpekt til ny leder av Revolusjonsgarden.(NRK)
 USA: Tre personer ble drept da en mann skjøt mot en bar i Austin i Texas.(VG)

 Planlagte hendelser 
 Mars 
 April 
 Mai 
16. mai – Eurovision Song Contest 2026 avholdes i Wiener Stadthalle i Wien.

 Juni 
 Juli 
 August 
 September 
 Oktober 
 November 
3. november – Mellomvalg i USA

 Desember 

 Jubileer 
 1000-års jubiléer 

 500-års jubiléer 

 400-års jubiléer 

 300-års jubiléer 

 250-års jubiléer 

 200-års jubiléer 

 150-års jubiléer 

 100-års jubiléer 

 50-års jubiléer 

 Andre 
Personer
 Fødsler 

 Dødsfall 

Musikk

Konserter

Utgivelser

 Idrett 

 Januar 
 Luke Littler vant VM i dart 2026
 Sverige vant Junior-VM i ishockey
 Jacob Kiplimo og Agnes Ngetich vant VM i terrengløp 2026

 Nobelprismottakere 

 Fysikk – 
 Kjemi – 
 Fysiologi eller medisin – 
 Litteratur –  
 Fred –  
 Økonomi  

 Litteratur 

Referanser